เป็นอีกหนึ่งร้านที่คว้าตำแหน่งรางวัล Best of Wongnai 2 ปีซ้อน
New York Cheesecake (NYCC) ร้านชีสเค้กชื่อดังจากนิวยอร์ก ขึ้นชื่อเรื่องชีสเค้กที่ว่ากันว่าเป็นชีสเค้กที่อร่อยที่สุด เมื่อก่อนชีสเค้กทุกชิ้นถูกส่งตรงจากสาขาแม่จากนิวยอร์ก ปัจจุบันได้ทำการผลิตในไทยโดยนำเข้าวัตถุดิบจากนิวยอร์ก และโดยฝีมือเชฟคนเดิมจากนิวยอร์กอีกเช่นกัน ดังนั้นมั่นใจได้ว่ารสชาติและคุณภาพยังคับแก้วเหมือนเดิมค่ะ

ร้านตั้งอยู่ที่ CDC. ฝั่งด้านหน้าติดถนนใหญ่ เป็นร้านขนาดกะทัดรัด มีที่นั่งทั้ง indoor-outdoor สาขานี้นอกจากชีสเค้กแล้วยังมีเมนูอาหารง่ายๆจำพวกแซนวิซ เครื่องดื่มร้อน เย็นให้เลือกทานรองท้องอีกด้วยค่ะ 

เคยทานชีสเค้กร้านนี้ตั้งแต่สมัยยังนำเข้า ตอนนั้นราคาอยู่ชิ้นละ 190฿. ปัจจุบันราคาชิ้นละ 205฿.แล้วค่ะ 

- New York Cheesecake (205฿.) เลือก Topping ได้ 2 อย่าง สตอเบอรี่กับบลูเบอรี่ ดาวเลือกเป็นสตอเบอรี่ค่ะ ชีสเค้กชิ้นใหญ่สะใจมากเนื้อแน่น นุ่ม อร่อยและเข้มข้นได้ถึงรสชีสแบบเต็มปากเต็มคำ ทานคู่กับสตอเบอรี่ซอสช่วยตัดเลี่ยนได้ดี ตัวซอสมีสตอเบอรี่เป็นลูกๆ รสชาติเปรี้ยวๆหวานๆ อร่อยเข้ากันสุดๆ (5/5)

- Lychee Soda (75฿.) เครื่องดื่มเย็นๆ ซ่าๆรสชาติเปรี้ยวหวาน หอมลิ้นจี่ อร่อยสดชื่นดีค่ะ 4/5)

ใครที่ชอบทานชีสเค้กไม่ควรพลาด ราคาค่อนข้างสูงหน่อยแต่เค้กชิ้นใหญ่สะใจมากค่ะ ชิ้นเดียวทานได้ 2-3 คนเลยนะ คุ้มค่าคุ้มราคาแน่นนอนค่ะ ไปลองกันได้